Nos Odo dux Burgundie, Atrebatensis et Burgundie comes palatinus ac dominus de Salinis notum facimus presentibus et futuris quod nos quasdam litteras sigillo proaui nostri Hugonis quondam ducis Burgundie cuius anima requiescat in pace sigillatas uidimus formam que sequitur continentes: Ego Hugo dux Burgundie futuris et presentibus notum facio quod iter Ierusolimitanum agrediens ecclesie Sancti Stephani dyuionensis et canonicis ibidem Deo seruientibusque in perpetuum concessi ut apud Dyuionem duos homines de suis uidelicet liberos possideam, liberos dico ab omni iure et exactione regali et ducali predictos homines canonici quos uoluerint sibi eligant de quocumque ministerio uel arte siue officio ipsis placuerit; quilicet predicti homines nundinibus et foro utantur seu tales habeant omnino liberos pro Dei amore et reuerentia sancte crucis quam porto predicta celeste benigne concedo; hoc etiam non pretermitto quod ipsis hominibus decendentibus alios in loco et officio ipsorum predicti canonici substituam; testes huius rei sunt Odo cauiramensis, Guido de Fauuerneio, Girardus de Raon, Guillelmus de Ceiol, Humbertus de Arco de presbiteris Henricus de Cauaris Nicolaus capellanus, Nicolaus magister de Mormant, et Noruianus clericus eiusdem, de familia ipsius ecclesie, Clemens Huo Robertus Petrus; que omnia et singula pro ut superius indictis literis sunt expressa rata habentes et grata, ea uolumus, laudamus, ratificamus, approbamus atque auctoritate nostra ex certa scientia ac de speciali gratia confirmamus; nostro in aliis et in omnibus alieno iure saluo; quod ut firmum et stabile perseueret; presentes has sigilli nostri munimine fecimus roborari. Datum Dyuione die decima decembris anno Domini millesimo trecentesimo quadragesimo quarto.